钦定古今图书集成/方舆汇编/职方典/第1499卷 > 鹤庆府城池考 通志府州志合载
## 钦定古今图书集成/方舆汇编/职方典/第1499卷 > 鹤庆府城池考 通志府州志合载

本府

鹤庆府城池　，宋段氏时筑。元末圮。明洪武十五年复旧址，列排栅。永乐元年，指挥李成等甃以砖石。嘉靖二十四年，知府周集设四门：东曰“观澜” ，南曰“迎恩” ，西曰“仰止” ，北曰“拱极。” 北门月城，即旧御城。万历二十八年，知府祈雨，更开一门于西偏以便民。周五里五分，濠广一丈，深五尺。

皇清康熙二十九年，鹤庆总兵官林葵等、知府卢崇

义通判金应璧等重捐修。按《府志》，“鹤庆古属要荒，汉称靡莫。历唐及元，或诏土人谓王为诏；或路南人多称某路总管，沿革靡常。宋段氏时，惠高筑城，形如龟。元末倾圯。至明洪武初，始设府治，统以土酋，守以御所。洪武十五年，大理指挥脱列伯守御恢廓，旧址原卑隘，仅容戎伍。正统间，易以文职。然郡而未城，非大” 观也。嘉靖庚子，知府周集改筑新城。周围东三百一十四丈，南六十丈四尺有奇，西增三百一十五丈，北亦如

之，增广三十五尺，计五里五分，高二丈二尺，厚二丈。南门月城一座，周围八十丈，高一丈四尺，厚九尺二寸。北门月城，即旧城也，为门四：南曰威远门楼曰“来薰。” 北曰镇远门楼曰“拱极。” 东曰迎旭门楼曰“启阳” ，西曰望庚门。城外掘土为壕，阔一丈，深五尺许，南通青龙潭，西北通西龙潭，东合流入《漾弓江》。

外州

剑川州城池　，明弘治间，知州李文筑土城，地震倾尽。崇祯十五年，知州林明辅始建砖城，周三里，城楼四座。

皇清康熙二十七年，地震圮坏。二十九年，知州张国

“卿修有池。” 按《州志》，弘治间，知州李文筑土城一，围于金华山左，地震倾尽。明嘉靖二十二年，本府知府周集建议筑城，不果。万历十二年，州牧关志极，经营基址，议定工费，因升任寝阁署州印。大理经历李某者，奉文行催，伐石鸠工，筑四门城基。崇祯十四年辛巳，州牧林明辅申详修筑，至癸未告竣。周三里三分，高一丈六尺，厚一丈二尺。砖垛石墙，垛口三千三百二十七，壕宽八尺，深五尺，城内驰道宽一丈，城外驰道宽一丈二尺。四门谯楼，东曰“嘉靖” ，南曰“拱日” ，西曰“金龙” ，北曰“拱极。” 丙申年，州牧罗文灿以东门直冲州治，移北数丈。

皇清康熙二十七年，地震，城墙并三处谯楼倾圮，惟

西谯楼不倒。二十九年，州牧张国卿重修。东南北建为鼓厅，城廓复完，沿壕树柳。又因频年霪雨，鼓厅垛口渐坏。五十一年，州牧王世贵重修，并设鼓厅，匾额与“西门” 称。